സ്വര്ണഖനിയില് അകപ്പെട്ട കുട്ടിയാനയെ രക്ഷപ്പെടുത്തി വനംവകുപ്പ് : 12 അടിയോളം താഴ്ചയുള്ള സ്വര്ണഖനിയില് അകപ്പെട്ട കുട്ടിയാനയെ രക്ഷപ്പെടുത്തി വനംവകുപ്പ്. ഒരുമാസം പ്രായമുള്ള ആനയാണ് വലിയ കുഴിയില് അകപ്പെട്ടത്. തമിഴ്നാട്ടിലെ മുതുമലയിലാണ് സംഭവം നടന്നത്. തുടര്ച്ചയായി ആനക്കൂട്ടത്തിന്റെ ചിന്നംവിളി കേട്ടതിനെ തുടര്ന്ന് ഗ്രാമവാസികളാണ് വനപാലകരെ വിവരമറിയിച്ചത്. വനപാലകരെത്തി പരിശോധിച്ചപ്പോഴാണ് വര്ഷങ്ങള്ക്ക് മുന്പ് സ്വര്ണം ഖനനം നടത്തിയിരുന്ന കുഴിയില് ആനക്കുട്ടി അകപ്പെട്ടതായി കണ്ടെത്തിയത്. വനപാലകരെത്തിയപ്പോഴേക്കും ആനക്കുട്ടിയെ ഉപേക്ഷിച്ച് ആനക്കൂട്ടം സംഭവ സ്ഥലത്ത് നിന്നും മടങ്ങിയിരുന്നു. വലിയ കുഴിയുടെ അരികിലെ മണ്ണിടിച്ച് കളഞ്ഞാണ് വനപാലകര് കുട്ടിയാനയെ പുറത്തെത്തിച്ചത്. പുറത്തുവന്ന ആനക്കുട്ടിക്ക് ക്ഷീണമകറ്റാനായി ഗ്ലൂക്കോസും വെള്ളവും നല്കി. പിന്നീട്, ആനക്കുട്ടിയെ ആനക്കൂട്ടത്തിന് സമീപമെത്തിച്ച ശേഷമാണ് വനപാലകര് മടങ്ങിയത്. ഐഎഎസ് ഉദ്യോഗസ്ഥയായ സുപ്രിയ സാഹുവാണ് വനപാലകരെ അഭിനന്ദിച്ചുകൊണ്ട് ആനക്കുട്ടിയുടെ ദൃശ്യം ട്വിറ്ററില് പങ്കുവെച്ചിരിക്കുന്നത്. prasad